
Sprendimas paskelbtas: TAR 2020-04-17, i. k. 2020-08085





JONIŠKIO RAJONO SAVIVALDYBĖS
TARYBA

SPRENDIMAS
DĖL NEKILNOJAMOJO TURTO, ŽEMĖS IR VALSTYBINĖS ŽEMĖS NUOMOS MOKESČIŲ LENGVATŲ SUTEIKIMO

2020 m. balandžio 16 d.  Nr. T-40
Joniškis


Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi, Lietuvos Respublikos žemės mokesčio įstatymo 8 straipsnio 3 dalimi, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.8 papunkčiu ir atsižvelgdama į Lietuvos Respublikos Vyriausybės 2020 m. kovo 14 d. nutarimą Nr. 207 „Dėl karantino Lietuvos Respublikos teritorijoje paskelbimo“ (su visais vėlesniais pakeitimais) ir į susiklosčiusią nepalankią epideminę COVID-19 (koronaviruso infekcijos) situaciją Joniškio rajono savivaldybėje, Joniškio rajono savivaldybės taryba  n u s p r e n d ž i a:
. Atleisti mokesčių mokėtojus, įrašytus į Valstybinės mokesčių inspekcijos prie Lietuvos Respublikos finansų ministerijos, Mokesčių mokėtojų, nukentėjusių nuo COVID-19 sąrašą:

Punkto pakeitimai:
Nr. T-110,
2020-06-25,
paskelbta TAR 2020-06-30, i. k. 2020-14493            
. nekilnojamojo turto ir žemės mokesčių mokėtojus nuo šių mokesčių mokėjimo už laikotarpį nuo 2020 m. kovo 16 d. iki karantino Lietuvos Respublikos teritorijoje pabaigos, įskaitant karantino galiojimo pabaigos mėnesį, už Joniškio rajono savivaldybės teritorijoje esantį privačios nuosavybės teise valdomą nekilnojamąjį turtą ir žemės sklypus, kur yra vykdoma kultūros, laisvalaikio, pramogų, sporto, sveikatinimo paslaugų centrų, poilsio centrų, viešbučių, viešojo maitinimo įstaigų, restoranų, kavinių, barų, naktinių klubų ir kitų pasilinksminimo vietų, grožio paslaugų teikimo, lošimo namų (kazino) ir lošimo automatų salonų veikla parduotuvių, prekybos ir (arba) pramogų centrų, išskyrus, kurių pagrindinė veikla yra maisto, veterinarijos, vaistinių, optikos prekių ir ortopedijos techninių priemonių pardavimas, veikla,  taip pat turgaviečių, išskyrus maisto;
. nuo nuomos mokesčio valstybinės žemės nuomininkus (naudotojus) už šio mokesčio mokėjimą už laikotarpį nuo 2020 m. kovo 16 d. iki karantino Lietuvos Respublikos teritorijoje pabaigos, įskaitant karantino galiojimo pabaigos mėnesį, už valstybinės žemės, kurioje yra vykdoma kultūros, laisvalaikio, pramogų, sporto, sveikatinimo paslaugų centrų, poilsio centrų, viešbučių, viešojo maitinimo įstaigų, restoranų, kavinių, barų, naktinių klubų ir kitų pasilinksminimo vietų, grožio paslaugų teikimo, lošimo namų (kazino) ir lošimo automatų salonų veikla, parduotuvių, prekybos ir (arba) pramogų centrų, išskyrus, kurių pagrindinė veikla yra maisto, veterinarijos, vaistinių, optikos prekių ir ortopedijos techninių priemonių pardavimas, veikla,  taip pat turgaviečių, išskyrus maisto, veikla, nuomą.  
. Nustatyti, kad tais atvejais, kai nuomojamame valstybinės žemės sklype, apmokestinamame privačios nuosavybės teise valdomame nekilnojamajame turte ir apmokestinamame žemės sklype vykdomos ir kitos, nei sprendimo 1 punkte nurodytos veiklos, sprendimo 1 punktu nustatytos lengvatos taikomos proporcingai tik toms nuomojamo žemės sklypo dalims, apmokestinamo privačios nuosavybės teise valdomo nekilnojamojo turto ir apmokestinamo žemės sklypo dalims, kuriose vykdomos sprendimo 1 punkte numatytos veiklos. 
. Nustatyti, kad šio sprendimo 1 punktu nustatyta lengvata mokesčių mokėtojui netaikoma, jei jam karantino laikotarpiu nuomojamų patalpų nuomininkas (subnuomininkas) sumokės nekilnojamojo turto mokestį, kurio mokėjimo prievolė nustatyta patalpų nuomos (subnuomos) sutartyje.
. Mokesčių mokėtojai, norintys pasinaudoti šio sprendimo 1 punkte nurodytomis mokesčių lengvatomis, Joniškio rajono savivaldybės administracijai pateikia prašymą dėl mokesčių lengvatos suteikimo.
Papildyta punktu:
Nr. T-110,
2020-06-25,
paskelbta TAR 2020-06-30, i. k. 2020-14493        

. Gautus prašymus nagrinėja Joniškio rajono savivaldybės administracijos direktoriaus įsakymu sudaryta darbo grupė.
Papildyta punktu:
Nr. T-110,
2020-06-25,
paskelbta TAR 2020-06-30, i. k. 2020-14493        




Savivaldybės meras 								Vitalijus Gailius

